TV7 JERUUSALEMMA UUDISED
Tänased teemad -
Iisrael sai uue kaitseministri
Iisrael võõrustas esimest ÜRO BDS-konverentsi
Mossadi eksjuht kritiseeris Netanyahut
Pariisis toimus üleujutus, kui maailma välisministrid
arutasid Iisraeli sundimist rahule araablaste tingimustel
IDF loob uue küberdivisjoni
Iisraelis leiti Lääne-Niiluse viirust
TV7 Jeruusalemma Uudistest - Shalom!
Israel Hayomi teatel
hääletas Iisraeli parlament riigi uueks kaitseministriks
ligi kaks nädalat kestnud poliitilise draama järel
parempoolse Yisrael Beiteinu partei esimehe Avigdor Liebermani.
Ametivande järgsel pressikonverentsil
kõnelesid nii kaitseminister Lieberman kui peaminister Netanyahu.
Netanyahu sõnul on ta endiselt pühendunud rahule palestiinlaste
ja kõigi Iisraeli naabritega.
Araabia rahualgatus sisaldab positiivseid elemente,
mis võivad aidata ellu äratada
konstruktiivsed kõnelused palestiinlastega
ja Iisrael on valmis arutama araabiamaadega muudatusi,
nii et algatus peegeldaks
regioonis alates 2002. a toimunud dramaatilisi muutusi,
kuid järgiks kokku lepitud lahendust kahest riigist kahele rahvale.
Uus kaitseminister ütles oma kõnes, et on Netanyahuga täiesti nõus
ja meenutas, et on kahe riigi lahendusest tihti rääkinud.
Lieberman meenutas sedagi, et toetas Netanyahu Bar Ilani kõnet,
kus too pooldas Palestiina riigi loomist.
The Times of Israeli teatel
võõrustas Iisrael ÜRO esimest BDS-i konverentsi.
Konverentsi sihiks oli võitlus nn BDS-liikumise vastu.
Liikumise väitel väärkohtleb Iisrael palestiinlasi
ja nii tegeleb BDS boikoteerimisega, et Iisraelile survet avaldada.
BDS õhutab üldisele boikotile Iisraeli huvide vastu
ja Iisraelile sanktsioone kehtestama.
Eelmisel nädalal ÜRO Peaassamblee raames peetud konverentsile
saabus üle 2000 delegaadi.
1-päevasel tippkohtumisel osales tudengeid, aktiviste,
prominente, eksperte ja juudi organisatsioonide liikmeid.
Kõnelejate seas oli mh Maailma Juudi Kongressi esimees Ron Lauder
ja video vahendusel ka Iisraeli peaminister Netanyahu.
Avakõne pidanud Iisraeli ÜRO saadiku Danny Danoni sõnul
lähtub BDS-i ilming modernsest antisemitismist
ja sellega võitlejad peavad ühinema, et paljastada BDS-i tõeline pale
ning peatada selle viha ja vale ideoloogia.
The Jerusalem Posti teatel
nimetas Iisraeli julgeolekuteenistuse Mossadi endine juht Efraim Halevi
Iisraeli peaministrit Netanyahut hirmuõhutajaks,
kelle valitsusaeg peagi lõpeb.
Halevi on teeninud Mossadi juhina
lisaks Netanyahule ka Ariel Sharoni ja Ehud Baraki ajal.
Eelmine nädal Al-Jazeerale antud intervjuus ütles Halevi,
et ultraortodoksne judaism varjutab Iisraelis tuuma-Iraani ohtu
ja Iisraeli kaitsejõudude tippkindralid uskuvat,
et Hamas on Gazas Iisraeli jaoks parim võimalik lahendus.
Netanyahu ametiaja saavutustest rääkides vihjas Halevi,
et peaminister kasutas toetuse kogumiseks poliitilise relvana hirmu.
Halevi sõnul ei tohiks keegi hirmu pärast hääletada.
Samuti ütles ta, et Liebermani nimetamine uueks kaitseministriks
tähendab Netanyahu valitsuse lõpu stardiloenduse algust.
Vastuseks küsimusele, kuidas peaks Iisrael Hamasi suhtuma,
ütles Halevi, et vaenlastega tuleb rääkida.
Tema sõnul on Hamas eksisteerinud pea 30 aastat,
kuigi Iisrael on seda löönud nii õhus kui maal.
Iisrael peab aktsepteerima Hamasi kui poliitilist reaalsust
ja iga Gazaga piirneva üksuse ülem usub,
et seal peaks olema pigem Hamas kui keegi teine.
Arutz Sheva kirjutab
eelmine nädal Prantsusmaal toimunud konverentsist ja küsib,
kas samaaegne Seine'i jõe üleujutus oli sõnum Jumalalt.
Konverentsi mõte oli sundida Iisrael rahukõnelustele palestiinlastega.
Samal ajal tõusis Seine'i veetase ca 6 meetrit tavalisest kõrgemale
ja sundis sulgema nii Louvre'i kui d'Orsey' muuseumid,
kust personal evakueeris kuulsaid maale.
Prantsusmaa president Hollande kuulutas eelmine neljapäev
tulvade all enim kannatavatel aladel välja hädaolukorra.
Järgmisel päeval, kui Prantsusmaa algatusel toimunud konverentsile
oli saabunud välisministreid kogu maailmast,
õhutas Hollande Iisraeli ja palestiinlasi
rahu edendamiseks julgeid valikuid tegema.
Iisraeli ja palestiinlaste esindajaid kohtumisel ei olnud.
Prantsuse algatus põhineb Saudi Araabia 2002. a rahualgatusel,
kus Iisraeli kutsutakse massiivsetele järeleandmistele
ja taanduma 1949. a relvarahujoonte taha.
Vastutasuks saaks Iisrael araabia naabreilt kirjaliku lubaduse
hoiduda rünnakutest.
Iisrael oli saudide algatuse vastu ja on olnud vastu ka Prantsuse omale,
kuigi eelmine nädal ütles Netanyahu,
et on avatud uutele kõnelustele palestiinlastega
saudide algatuse teemal.
Israel Hayomi teatel valmib lähinädalail
Iisraeli Kaitsejõudude IDF-i uus küberdivisjon.
Uue küberdivisjoni väejuhatus
on osa IDF pürgimusest parandada kübervalmidust
ja suundumisest täielikule digitaliseerimisele.
Sellest teatas eelmine nädal brigaadikindral Daniel Bren.
Tema sõnul on Iisrael ainus demokraatlik riik,
keda selle vaenlased tahavad avalikult hävitada
nii füüsiliselt kui kübersfääris.
IDF peab võitlema, et kaitsta riiki samaaegselt nii küberterrori
kui ka selliste küberohtude vastu, millega on silmitsi ka teised maad.
IDF teeb Breni sõnul kõik,
et olla valmis nii füüsilisteks kui küberväljakutseteks
ja siinkohal on antud distantsdivisjonil suur roll.
Breni sõnul peavad armeeülemad
mõistma vajadust digitaalaega siirduda.
Iisraeli Tervishoiuministeerium hoiatas Lääne-Niiluse viiruse eest.
Arutz Sheva teatel on alates märtsist Iisraelis esinenud neli nakkusjuhtumit.
Ühel patsiendil viirus diagnoositi
ja kolme ülejäänu puhul arvati tegu olevat sama viirusega.
See pole esimene kord, kui viirus Iisraeli on jõudnud.
Tervishoiuministeeriumi raporti järgi diagnoositi mullu nakkusi 149 korda.
Ministeerium soovitab inimestel vältida kokkupuuteid sääskedega,
ke on viiruse peamised levitajad.
Nakkuseriski saab vähendada sääsetõrje kasutamisega
ja kaitsva riietuse abil.
Lääne-Niiluse viiruse vastu pole ravimit ega vaktsiini.
Enamikul nakkuskandjaist sümptomeid ei esine.
Need olid meie tänased uudised. Shalom ja kohtumiseni!
Tõlge: Monika Jaaguri